《辛卯元日三首》
元代·方回

十年争席听渔樵，办着心情耐寂寥。
老觉岁华殊易迈，愁嫌日寂似难消。
纵无诗句题桃板，也有春光到柳条。
何限贵人近俱殀，镇长穷健不逍遥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。